ΚΑΝΟΝΙΣΜΟΣ ( ΕΟΚ ) αριθ . 892/88 ΤΟΥ ΣΥΜΒΟΥΛΙΟΥ της 29ης Μαρτίου 1988 που τροποποιεί τον κανονισμό ( ΕΟΚ ) αριθ . 2261/84 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ . 136/66/ΕΟΚ της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3994/87 ( 2 ), και ιδίως το άρθρο 5 παράγραφος 4,

Εκτιμώντας :

ότι η ενίσχυση στην παραγωγή δεν περιορίζεται πλέον στις εκτάσεις ελαιοδένδρων που υπάρχουν πριν από ορισμένες ημερομηνίες - ότι, κατά συνέπεια, θα πρέπει να καταργηθεί ο κανονισμός ( ΕΟΚ ) αριθ . 1590/83 του Συμβουλίου της 14ης Ιουνίου 1983 για τον καθορισμό των ελαιοκομικών εκτάσεων στις οποίες παρέχεται ενίσχυση στην παραγωγή ελαιολάδου ( 3 )- ότι θα πρέπει να ορισθούν τα κριτήρια για τον καθορισμό των ελαιοκαλλιεργητών των οποίων η μέση παραγωγή υπερβαίνει μια δεδομένη ποσότητα - ότι θα πρέπει να απαλλαχθούν οι οργανώσεις παραγωγών από ορισμένα καθήκοντα σχετικά με τον έλεγχο των δηλώσεων καλλιέργειας, δεδομένου ότι στο εξής αποτελούν καθήκοντα ειδικευμένων υπηρεσιών - ότι είναι σκόπιμο να αναθεωρηθούν οι κανόνες για τη χρησιμοποίηση του ποσού της κράτησης επί της ενίσχυσης στην παραγωγή που προορίζεται για τις οργανώσεις των παραγωγών - ότι ο κανονισμός ( ΕΟΚ ) αριθ . 1915/87 ( 4 ) τροποποίησε, μεταξύ άλλων, το καθεστώς ενίσχυσης στην παραγωγή ελαιολάδου προβλέποντας την καθιέρωση μεγίστης ποσότητας ελαιολάδου στην οποία εφαρμόζεται η ενίσχυση στην παραγωγή - ότι αυτές οι διατάξεις προβλέπουν ότι σε περίπτωση πραγματικής παραγωγής που υπερβαίνει τη μέγιστη ποσότητα, η κατά μονάδα ενίσχυση μειώνεται με την εφαρμογή συντελεστή - ότι σε περίπτωση παραγωγής χαμηλότερης από τη μέγιστη ποσότητα, η διαφορά προστίθεται στη μέγιστη ποσότητα που ορίζεται για την επόμενη περίοδο εμπορίας - ότι οι μικροί παραγωγοί εξαιρούνται από την ενδεχόμενη μείωση της κατά μονάδα ενίσχυσης - ότι θα πρέπει να ορισθούν οι κανόνες για τον καθορισμό της τελικής ενίσχυσης που πρέπει να χορηγηθεί για την προσωρινή πληρωμή της ενίσχυσης, καθώς και για τον καθορισμό της προβλεπόμενης παραγωγής και της πραγματικής παραγωγής - ότι η ενίσχυση χορηγείται με διαφορετικά κριτήρια εάν οι ελαιοκαλλιεργητές είναι μέλη οργάνωσης παραγωγών και εάν η παραγωγή τους υπερβαίνει μια δεδομένη ποσότητα - ότι θα πρέπει να προβλεφθούν οι κανόνες που θα επιτρέπουν τον προσδιορισμό της ποσότητας αυτής - ότι θα πρέπει, ως εκ τούτου, να τροποποιηθεί ο κανονισμός ( ΕΟΚ ) αριθ . 2261/84 ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3763/86 (6 )- ότι η αποκτηθείσα πείρα, όσον αφορά τη λειτουργία του καθεστώτος ενίσχυσης στην παραγωγή, δεν επιτρέπει ακόμη να διατυπωθούν προτάσεις για την αναθεώρηση του καθεστώτος, λαμβανομένου υπόψη κυρίως του γεγονότος ότι το καθεστώς αυτό μόλις άρχισε να εφαρμόζεται σε δύο νέα κράτη μέλη - ότι θα πρέπει, ως εκ τούτου, να παραταθεί η προβλεπόμενη προθεσμία για την υποβολή της έκθεσης σχετικά με τη λειτουργία του καθεστώτος της ενίσχυσης στην παραγωγή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Ο κανονισμός ( ΕΟΚ ) αριθ . 2261/84 τροποποιείται ως εξής :

1 . Στο άρθρο 2, η παράγραφος 1 αντικαθίσταται από το ακόλουθο κείμενο :

"1 . Η ενίσχυση στην παραγωγή χορηγείται για το ελαιόλαδο όπως αυτό ορίζεται στα σημεία 1 και 4 του παραρτήματος του κανονισμού αριθ . 136/66/ΕΟΚ ." 2 . Στο άρθρο 2 παράγραφος 4, ο αριθμός "100" αντικαθίσταται από τον αριθμό "200 ".

3 . Στο άρθρο 2, οι παράγραφοι 5 και 6 αντικαθίστανται από την ακόλουθη παράγραφο :

"5 . Τα κράτη μέλη παραγωγής καθορίζουν τους ελαιοκαλλιεργητές των οποίων η παραγωγή είναι, σύμφωνα με το άρθρο 5 παράγραφος 2 του κανονισμού αριθ . 136/66/ΕΟΚ, τουλάχιστον 200 χιλιόγραμμα ελαιολάδου βάσει της μέσης παραγωγής ελαιολάδου για την οποία αναγνωρίσθηκε δικαίωμα στην ενίσχυση κατά τη διάρκεια των δύο προηγούμενων περιόδων εμπορίας .

Σε περίπτωση που δεν υπάρχουν ή δεν είναι διαθέσιμα τα απαραίτητα στοιχεία ή σε περίπτωση τροποποίησης από τον ελαιοκαλλιεργητή της δήλωσης καλλιέργειας που περιλαμβάνει μεταβολή του δυναμικού της παραγωγής, ο εν λόγω καθορισμός πραγματοποιείται πολλαπλασιάζοντας τον αριθμό των ελαιοδένδρων που βρίσκονται σε παραγωγή με το μέσο όρο των αποδόσεων σε ελιές και λάδι, που καθορίζονται σύμφωνα με το άρθρο 18, για τις δύο προηγούμενες περιόδους εμπορίας ." 4 . Στο άρθρο 3 παράγραφος 1, δεύτερη περίπτωση αντικαθίσταται από το ακόλουθο κείμενο :

"- αντίγραφο της δήλωσης που υποβάλλεται για την κατάρτιση του ελαιοκομικού κτηματολογίου ." 5 . Στο άρθρο 6 παράγραφος 1, η δεύτερη περίπτωση διαγράφεται .

6 . Στο άρθρο 8 παράγραφος 2, η τρίτη περίπτωση διαγράφεται .

7 . Στο άρθρο 10, η πρώτη περίπτωση αντικαθίσταται από το ακόλουθο κείμενο :

"- συντονίζουν τις δραστηριότητες των οργανώσεων που τις αποτελούν και φροντίζουν να είναι σύμφωνες με τον παρόντα κανονισμό, ιδίως δε προβαίνουν άμεσα και σύμφωνα με ποσοστό που θα καθοριστεί στην εξακρίβωση του τρόπου με τον οποίο έχουν πραγματοποιηθεί οι έλεγχοι που προβλέπονται στο άρθρο 8," 8 . Στο άρθρο 11 παράγραφος 1 στοιχείο β ), η δεύτερη περίπτωση αντικαθίσταται από το ακόλουθο κείμενο :

"- με την ποσότητα ελαιολάδου για την οποία χορηγείται η ενίσχυση μέσω κάθε οργάνωσης" 9 . Στο άρθρο 12, η παράγραφος 2 αντικαθίσταται από το ακόλουθο κείμενο :

"2 . Η προκαταβολή που αναφέρεται στην παράγραφο 1 δεν μπορεί να ξεπεράσει, για κάθε ελαιοκαλλιεργητή, το ποσό που επιτυγχάνεται πολλαπλασιάζοντας το ποσό της κατά μονάδα ενίσχυσης που ορίζεται σύμφωνα με το άρθρο 17α παράγραφος 1 με :

- την ποσότητα που προκύπτει από την εφαρμογή των αποδόσεων σε ελιές και λάδι, που καθορίζονται σύμφωνα με το άρθρο 18, στον αριθμό των ελαιοδένδρων σε παραγωγή που αναφέρεται στη δήλωση καλλιέργειας, ή - την ποσότητα που αναφέρεται στην αίτηση εφόσον η ποσότητα αυτή είναι κατώτερη από αυτήν που λαμβάνεται κατ' εφαρμογή της πρώτης περίπτωσης ." 10 . Στο κεφάλαιο "Τελικές διατάξεις" παρεμβάλλεται το ακόλουθο άρθρο :

"Άρθρο 17α 1 . Πριν από την 1η Μαρτίου, για την τρέχουσα περίοδο εμπορίας, ορίζεται σύμφωνα με τη διαδικασία που προβλέπεται στο άρθρο 38 του κανονισμού αριθ . 136/66/ΕΟΚ :

α ) η προβλεπόμενη παραγωγή - β ) το ποσό της κατά μονάδα ενίσχυσης στην παραγωγή το οποίο μπορεί να καταβληθεί εκ των προτέρων . Αυτό το ποσό πρέπει να είναι τόσο ώστε, υπό τις συνθήκες παραγωγής κάθε περιόδου εμπορίας, να αποφεύγεται κάθε κίνδυνος αχρεωστήτου καταβολής στους ελαιοκαλλιεργητές .

2 . Το αργότερο έξι μήνες μετά τη λήξη της περιόδου εμπορίας, πραγματοποιείται, σύμφωνα με τη διαδικασία που αναφέρεται στην παράγραφο 1, ο καθορισμός σχετικά με την εν λόγω περίοδο εμπορίας :

α ) της πραγματικής παραγωγής για την οποία αναγνωρίσθηκε δικαίωμα ενίσχυσης - β) του ποσού της κατά μονάδας ενίσχυσης στην παραγωγή που προβλέπεται στο άρθρο 5 παράγραφος 1 πέμπτο εδάφιο στοιχείο β ) του κανονισμού αριθ . 136/66/ΕΟΚ, το οποίο πρέπει να χορηγηθεί στους παραγωγούς των οποίων η μέση παραγωγή είναι τουλάχιστον 200 χιλιόγραμμα ανά περίοδο εμπορίας - γ ) της ποσότητας η οποία πρέπει να μεταφερθεί στην επόμενη περίοδο εμπορίας, εάν η παραγωγή που αναφέρεται στο στοιχείο α ) είναι κατώτερη από τη μέγιστη ποσότητα που καθορίστηκε .

3 . Τα κράτη μέλη διαβιβάζουν στην Επιτροπή, το αργότερο μέχρι της 31 Ιανουαρίου, τα στοιχεία σχετικά με την προβλεπόμενη παραγωγή σε ελαιόλαδο για την τρέχουσα περίοδο εμπορίας . Η Επιτροπή μπορεί να ανατρέξει και σε άλλες πηγές πληροφοριών και να προβεί, ενδεχομένως, στην πραγματοποίηση μελετών ή ερευνών σχετικά με την παραγωγή ελαιολάδου ".

11 . Στο άρθρο 19 δεύτερο εδάφιο, η ένδειξη "στοιχείο α )" διαγράφεται .

12 . Το άρθρο 21 αντικαθίσταται από το ακόλουθο κείμενο :

"Άρθρο 21 Πριν από την 1η Ιανουαρίου 1990, η Επιτροπή θα υποβάλει στο Συμβούλιο έκθεση σχετικά με τη λειτουργία του καθεστώτος ενίσχυσης στην παραγωγή ελαιολάδου, που θα συνοδεύεται, ενδεχομένως, από πρόταση αναθεώρησης του καθεστώτος ".

Άρθρο 2 Ο κανονισμός ( ΕΟΚ ) αριθ . 1590/83 καταργείται .

Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 29 Μαρτίου 1988 .

Για το Συμβούλιο Ο Πρόεδρος I . KIECHLE ( 1 ) ΕΕ αριθ . 172 της 30 . 9 . 1966, σ . 3025/66 .

( 2 ) ΕΕ αριθ . L 373 της 31 . 12 . 1987, σ . 31 .

( 3 ) ΕΕ αριθ . L 163 της 22 . 6 . 1983, σ . 39 .

( 4 ) ΕΕ αριθ . L 183 της 3 . 7 . 1987, σ . 7 .

( 5 ) ΕΕ αριθ . L 208 της 3 . 8 . 1984, σ . 3 .

( 6 ) ΕΕ αριθ . L 349 της 11 . 12 . 1986, σ . 10 .